જોકે, ત્યાર બાદ ગુનાની ગંભીરતાને ધ્યાનમાં લઈને પોલીસે તાકીદે તપાસ આરંભી અને આ હત્યાના ચારેય આરોપીને દબોચી લીધા છે, આ હત્યામાં સંડોવાયેલ આરોપીઓ રીપલ ધીરૂભાઈ મકવાણા, રીધ્ધેશ રાજુભાઈ ચૌહાણ, ઈકબાલ વલીમહંમદ વેલીમ અને ભુપત ઉર્ફે મોર કાનજીભાઈ ચૌહાણની એ-ડીવીઝન પોલીસે ધરપકડ કરી કોર્ટમાં રજુ કરવાની કાર્યવાહી હાથ ધરવામાં આવી છે, હાલ તો પોલીસે આ આરોપીઓ પાસેથી હત્યામાં વપરાયેલ છરી અને તલવાર જેવા હથિયારો પણ કબજે કર્યા છે, હાલ જૂની અદાવતે આ હત્યા થઈ હોવાનું પોલીસ જણાવી રહી છે પરંતુ આરોપીના રિમાન્ડ દરમિયાન વધુ માહિતી પ્રકાશમાં આવશે તેવી આશા રાખવામા આવી રહી છે.